Bernt H. Lund

Bernt Henrik Lund (født 1924) er en norsk tidligere offentlig embetsmann og diplomat. Han var sentral i norsk utviklingshjelp i 1980- og 1990-årene, og var departementsråd i Departementet for utviklingshjelp 1985–1989 og spesialrådgiver for bistand etter at departementet ble innlemmet i Utenriksdepartementet i 1990. Han var deretter ambassadør til Namibia.

Familie
Han var sønn av Diderich H. Lund og Sigrid Helliesen Lund. Han var gift fra 1951 til 1963 med Bente Onsager Lund (1921-1995). De var foreldre til samfunnsøkonomen Diderik Lund. I 1966 giftet han seg med Ebba Sundt, født i 1927 (f. Andersson). De har datteren Tanja C. Lund, født 1966.

 Bakgrunn og virke  
Lund tok examen artium i 1942 og ble samme år arrestert for illegal avisvirksomhet. Ble satt på Grini og deretter sendt til Sachsenhausen, hvor han satt til frigjøringen i 1945. Etter krigen studerte han statsvitenskap ved universitetet i Stockholm og avla pol.mag.-eksamen i 1949. Fra 1963 til 1967 ved Norges Kommunal- og Sosialskole som lektor, senere rektor.

Han var medlem av Oslo bystyre 1956–1967 for Arbeiderpartiet, og fra 1960 også av formannskapet. Han ledet også flere kommunale styrer og utvalg, bl.a. Oslo skolestyre 1964–1967. Han ledet Arbeiderbevegelsens informasjonskomité mot norsk medlemskap i EF (AIK) foran folkeavstemningen om EF i 1972, men sa ja til EU i 1994.100 års omtale i Aftenposten 14. august 2024

Fra 1967 var han kommunal administrator, som sykehusrådmann i Oslo 1967–1969 og finansrådmann 1970–1985. Fra 1985 var han statlig embetsmann, som departementsråd i Departementet for utviklingshjelp 1985–1989 og spesialråd for bistand i Utenriksdepartementet i 1990. Han var deretter ambassadør og NORADs stedlige representant i Namibia.

Han var tidsvitne for Hvite Busser og Aktive Fredsreiser 1999-2018 og styreleder i stiftelsen Hvite Busser og president i Den internasjonale Sachsenhausen-komiteen.101 års omtale i Aftenposten 14. aug. 2025

Bernt H. Lund har mottatt en rekke ordener og utmerkelser i Norge og utlandet. Han er bl.a. kommandør av Dannebrogordenen, den svenske Nordstjärneorden, Finlands løves orden, Den islandske falkeorden og Order of the British Empire, og han har mottatt St. Hallvard-medaljen fra Oslo kommune og Venstres miljøpris.

Han var medforfatter til boken Tidsvitner – Fortellinger fra Auschwitz og Sachsenhausen (2006, Gyldendal).https://www.nb.no/nbsok/nb/1e11a35bdbdb755b329df6977caf9c21?lang=no

 Referanser 

 Eksterne lenker 
 Bernt H. Lund om sine erfaringer som politisk fange under andre verdenskrig 

Kategori:Norske motstandsfolk under andre verdenskrig
Kategori:Norges ambassadører til Namibia
Kategori:Formenn av Det Norske Studentersamfund
Kategori:Honorære utnevnelser til Order of the British Empire
Kategori:Kommandører av Dannebrogordenen
Kategori:Nordstjerneordenen
Kategori:St. Hallvard-medaljen
Kategori:Norske konsentrasjonsleirfanger under andre verdenskrig
Kategori:Norske hundreåringer